Жима волуш Барахоев футболах а левзира, дзюдо лата а эмира, цул тӀаьхьа волавелира паргӀат кепар латар Ӏамадан. 10 шо кхаьчча дуьйна иза волавелира латар Ӏамадан. Цуьнан хьалхара тренер вара Куртат юртан физкультуран хьехархо Алаудин Алиевич Барахоев. Деа шарахь иза шен юртара БуритӀе оьхура тренировке. Цхьа хан ялча иза БуритӀе Ӏан дӀавахара. Цигахь цо латар Ӏаминера «Спартак» цӀе йолу спортан юкъараллехь. Цигахь цуьнан тренер вара Хасан Владимирович Апаев. Барахоев 3-за хилира Къилбаседа ХӀирийчоьн чемпион а, 2-заxa0— Къилбера Российн чемпион а. 1990 шарахь иза Дмитрий Миндиашвилис кхайкхина Красноярске дӀавахара. 1993 шарахь Улан-Удэхь Барахоевс Российн Кубок яккхира. 1996 шарахь Тулехь иза Российн чемпион хилира финалехь Дагестанера Насыр Гаджиханов эша а вина. Оццу шарахь Тегеранехь цо дуьненан Кубкехь дети мидал яккхира.